stanford-oval/wikipedia huggingface dataset:
LCHAD-puutos

LCHAD-puutos on harvinainen aineenvaihduntasairaus, pitkäketjuisten rasvahappojen β-oksidaation häiriö. Sillä on peittyvä periytymistapa.
LCHAD-puutoksesta kärsivä syntyy yleensä oireettomana ja terveen oloisena. Suurimmalla osalla potilaista oireet puhkeavat vuoden kuluessa syntymästä. Imeväinen muuttuu tällöin yleensä vaisuksi ja syöminen heikkenee. Tätä seuraa voinnin äkillinen romahdus. Aineenvaihdunnan kriisin laukaisee usein infektio tai paasto. Joillain potilailla pitkäaikaista taudinkuvaa hallitsee sydämen vajaatoiminta, joillain maksasairaus, joka voi edetä kirroosiasteelle. Osa potilaista kärsii rabdomyolyysista, jossa lihaskudosta hajoaa, mikä tuottaa lihaskipuja ja lihasentsyymien nousua veressä. Joskus voi esiintyä hypoparatyreoosi. Tyypillisiä LCHAD-puutoksen piirteitä ovat retinopatia ja neuropatia. Retinopatia voi johtaa sokeuteen, mutta aikaisin aloitettu hoito näyttää vaikuttavan hidastavasti tai jopa pysäyttävästi sen etenemiseen.
LCHAD-puutoksen esiintyvyys näyttää Suomessa poikkeuksellisen suurelta. Lähes aina sen aiheuttaa Suomessa sama valtamutaatio, joka on peritty molemmilta vanhemmilta. Tämän valtamutaation kantajia on arvioitu Suomessa olevan yhden henkilön 132–240:sta. Mutaation on arvioitu olevan mahdollisesti yleisempi Itä-Suomessa. Usein LCHAD-puutos havaitaan Suomessa vastasyntyneelle tehtävässä aineenvaihduntatautien seulontatutkimuksessa. Mahdollista on kuitenkin myös taudin toteaminen istukkanäytteestä useimmiten 10.–11. raskausviikolla tai lapsivesinäytteen kautta 16. raskausviikkoon asti. Harvinaisissa tapauksissa vastasyntyneelle tehtävä aineenvaihduntatautien seulonta saattaa antaa väärän negatiivisen tuloksen. Jos LCHAD-puutosta ei ole todettu ajoissa (esimerkiksi seulonnan tekemättömyyden johdosta), voi sairaus paljastua vasta aineenvaihdunnan kriisin myötä. Aineenvaihdunnan kriisi vaatii aktiivista hoitoa. Tyypillisiä sille ovat matalat verensokeriarvot, korkeat maksa-arvot sekä korkeat sydänlihas- ja raajalihasentsyymipitoisuudet veressä. Usein potilaiden veri on happamoitunut. Etenkin vapaan karnitiinin pitoisuus veressä on matala. Lisäksi veren maitohappo- ja ammoniakkipitoisuudet saattavat osoittautua kohonneiksi.
LCHAD-puutos on Suomessa yleisin pitkäketjuisten rasvahappojen β-oksidaation häiriö. Sen ensisijaiset hoitokeinot ovat paaston välttäminen ja mahdollisten infektioiden aikainen tarkka seuranta. Potilaat tarvitsevat yksilöllisesti räätälöitävän erityisruokavalion, joka on niukkarasvainen ja runsashiilihydraattinen. Keskipitkäketjuisilla rasvahapoilla on tarkoitus kiertää entsyymipuutoksen vaikutus. Ruokavaliohoito näyttää ehkäisevän äkillisiä aineenvaihdunnan kriisejä; sairauden toteaminen ja ruokavaliohoidon aloittaminen hyvissä ajoin näyttävätkin parantavan ennustetta merkittävästi. LCHAD-puutoksen taustalla Suomessa olevaa valtamutaatiota kantavilla naisilla ilmenee joskus raskauden aikana raskausmyrkytys, rasvamaksa tai HELLP-oireyhtymä erityisesti sikiön saatua taudin aiheuttavan mutaation molemmilta vanhemmilta.
Lego Indiana Jones: The Original Adventures

| Lego Indiana Jones: The Original Adventures |
| --- | --- |

Kehittäjä:  Traveller’s Tales TT Fusion (PSP & DS)
Julkaisija:  LucasArts Feral Interactive (OS X)
Jakelija:  Steam, GOG.com, Nintendo eShop, PlayStation Now, Microsoft Store ja PlayStation Store
Säveltäjä:  David Whittaker
Pelisarja:  Lego Indiana Jones
Pelimoottori:  Lego Star Wars II: The Original Trilogy
Julkaistu:  NA 3. kesäkuuta 2008 AUS 4. kesäkuuta 2008 EU 6. kesäkuuta 2008
Lajityyppi:  toimintaseikkailu
Pelimuoto:  yksinpeli, kaksinpeli, moninpeli
Ikäluokitus:  PEGI: 7 ESRB: E10+  Virheellinen ESRB-arvo
Alusta:  Microsoft Windows, PlayStation 2, PlayStation 3, PlayStation Portable, Xbox 360, Nintendo DS, Wii
Jakelumuoto:  Blu-ray, DVD, UMD, optinen levy, pelimoduuli
Lisää peliartikkeleitaVideopelien teemasivulla
Infobox OK  : 
Lego Indiana Jones: The Original Adventures on Traveller’s Talesin kehittämä ja LucasArtsin julkaisema toimintaseikkailupeli. Peli julkaistiin kesäkuussa 2008 useille alustoille.
Pelissä on tavoitteena läpäistä kolmen ensimmäisen Indiana Jones -elokuvan (Kadonneen aarteen metsästäjät, Tuomion temppeli ja Viimeinen ristiretki) juonet Lego-tyylisillä Indiana Jones -hahmoilla.
Pelissä käytetään suurimmaksi osaksi samoja musiikkeja, kuin itse Indiana Jones -elokuvissakin.
Pelin jatko-osa, Lego Indiana Jones 2: The Adventure Continues, julkaistiin vuonna 2009. Peli sisältää kolmen ensimmäisen elokuvan tapahtumien lisäksi myös neljännen elokuvan, Kristallikallon valtakunnan.
Pelaaminen

Pelin "pääpaikkana" toimii elokuvasta Indiana Jones ja viimeinen ristiretki tuttu yliopisto, jossa professori Indiana Jones opettaa. Sen seinällä sijaitsee kolme karttaa, joissa jokaisessa on kuusi kenttää (yhteensä 18), jotka pelaajan on tarkoitus läpäistä. Pelissä on myös kolme Bonus -kenttää sekä Free Play -pelimuoto, jossa pelaajan on mahdollista vaihtaa hahmoja kesken pelin. Free Play -pelimuoto aukeaa vasta, kun pelaaja on ensin suorittanut varsinaisen tarinan. Jokainen kenttä sisältää kymmenen aarrearkkua ja yhden postipaketin, jotka pelaajan on tarkoitus löytää pelin läpäisemiseksi. Kaikkia aarrearkkuja ei ole mahdollista saada kerättyä Story Mode -pelimuodolla pelattaessa. Pelaajan täytyy kerätä myös Lego-nuppeja, jotka toimivat pelin valuuttana. Ylhäällä oleva True Adventurer -mittari alkaa täyttyä nuppeja kerätessä. Sen olisi määrä tulla täyteen jokaisessa kentässä, jotta peli olisi mahdollista läpäistä. Peli onkin mahdollista läpäistä ainoastaan Free Play -pelimuotoa pelaamalla.
Aiheesta muualla

Lego Indiana Jones-pelin virallinen sivusto (englanniksi)
Lego Indiana Jones IndyVillessä (Arkistoitu – Internet Archive)
Lego Indiana Jones 2: The Adventure Continues

| Lego Indiana Jones 2: The Adventure Continues |
| --- | --- |

Kehittäjä:  Traveller’s Tales
Julkaisija:  LucasArts
Jakelija:  Steam, Nintendo eShop, PlayStation Now, GOG.com, Microsoft Store ja PlayStation Store
Säveltäjä:  David Whittaker
Pelisarja:  Lego Indiana Jones
Julkaistu:  NA 17. marraskuuta 2009EU 20. marraskuuta 2009AUS 25. marraskuuta 2009 Mac OS XNA 2. huhtikuuta 2011
Lajityyppi:  toimintaseikkailu
Pelimuoto:  yksinpeli, moninpeli
Ikäluokitus:  PEGI: 7, USK: 12
Alusta:  Nintendo DS, Microsoft Windows, OS X, PlayStation 3, PlayStation Portable, Wii, Xbox 360
Jakelumuoto:  DVD, digitaalinen jakelu ja digitaalinen lataus
Lisää peliartikkeleitaVideopelien teemasivulla
Infobox OK : 
Lego Indiana Jones 2: The Adventure Continues on Traveller’s Talesin kehittämä ja LucasArtsin vuonna 2009 julkaisema toimintaseikkailupeli, joka perustuu Indiana Jonesiin. Peli julkaistiin Suomessa 20. marraskuuta 2009 usealle eri alustalle. Se on jatko-osa pelille Lego Indiana Jones: The Original Adventures (2008). Toisin kuin edeltävässä pelissä, Lego Indiana Jones 2:ssa tarina ulottuu myös neljänteen elokuvaan, Indiana Jones ja kristallikallon valtakuntaan (2008).
Pelaaminen

Uutena ominaisuutena pelissä on moninpeliä varten jaettu ruutu, jota edeltävässä pelissä ei ollut: sen sijaan, että molempia hahmoja pakotettaisiin aina riittävän lähelle toisiaan, jotta ne sopisivat samaan ruutuun, peli jakautuu kahdeksi ruuduksi. Kun hahmot siirtyvät lähellä toisiaan, kaksi ruutua yhdistyvät yhdeksi.
Peli sisältää ensimmäisenä Traveller’s Talesin Lego-pelinä myös kenttä- ja seikkailueditorin. Pelissä voi silti edelleen luoda oman hahmon yhdistämällä eri hahmojen palasia toisiinsa. Pelissä on runsas valikoima hahmoja.
Pelissä pelaaja pääsee valitsemaan puisista laatikoista elokuvan, jonka hän voi pelata läpi videopelinä (poikkeuksena Kristallikallon valtakunta, jossa kolme osaa). Lisäksi laatikoista löytyvät oman tason luominen ja Bonus-kentät.
Aiheesta muualla

LEGO Indiana Jones 2: The Adventure Continues MobyGamesissa (englanniksi)
LEGO Indiana Jones 2: The Adventure Continues MobyGamesissa (englanniksi)
Lego Indiana Jones 2: The Adventure Continues Internet Movie Databasessa (englanniksi)
Virallinen sivusto (englanniksi)
Virallinen suomenkielinen sivusto (valitse kieleksi suomi kielivalikossa) (Arkistoitu – Internet Archive)
Luna 10

| Luna 10 |
| --- | --- |
 Luna 10
Alkuperäinen nimi:  Луна-10
COSPAR ID:  1966-027A
Kohde:  Kuu
Laukaisu:  31. maaliskuuta 1966 kello 10.48.00 UTC, Baikonurin kosmodromi
Massa:  245,0 kg
Kiertorata
Viitejärjestelmä:  Kuukeskeinen
Eksentrisyys:  0,14
Inklinaatio:  21,9°
Kiertoaika:  178,05 min
Apoapsis:  1,58
Periapsis:  1,2
Luna 10 (ven. Луна-10) oli Neuvostoliiton rakentama ja ensimmäinen onnistunut Kuuta kiertävä luotain. Kuuluotain Luna 10 laukaistiin 31. maaliskuuta 1966, ja se jarruuntui Kuun kiertoradalle 3. huhtikuuta 1966. Kiertolaisluotain toimi siellä 60 päivää. Luotain kiersi Kuuta 350 × 1 017 kilometrin korkuisella soikealla radalla, jonka kaltevuus oli 71,9° ja kiertoaika 178 minuuttia.
Neuvostoliitto ilmoitti 4. huhtikuuta, että Luna 10 oli asettunut kuuta kiertävälle radalle ja että sen tehtävänä oli valita paikka, johon ensimmäinen kuulentäjä aikanaan laskeutuu.
Tämä kiireellä koottu luotain kuului niin sanottuun E6S-sarjaan ja muistutti laiteosaltaan Luna 9 -tyyppistä laskeutumisluotainta. Luotaimen pääosasta irronneen mittausosan paino oli 245 kiloa.
Luotaimen aikataulu oli suunniteltu niin että se  päätti ensimmäisen kierroksensa Neuvostoliiton kommunistisen puolueen puoluekokouksen aikaan. Se soitti  sävelmää ”Kansainvälinen”.
Luotaimen tekemät havainnot

Luotain totesi kuun magneettikentän olevan alle 1/10 000 Maan magneettikentästä. Se myös havaitsi Kuun liikkuvan Maan aurinkotuulen venyttämän magneettikentän ”pyrstössä”. Kuun pinnan säteilymittausten mukaan sen pinta muistutti basalttikiveä, ainakin graniitti oli poissuljettu vaihtoehto. Kuun pinnan vaaleiden ylänköjen ja tummien merien välillä ei havaittu eroja. Luna 10:n radanmuutoksista pääteltiin maskonien, Kuun pinnan alaisten massatihentymien olemassaolo.
LaSexta

| laSexta |
| --- | --- |

Lähetykset alkoivat:  27. maaliskuuta 2006
Omistaja:  Atresmedia Televisión
Maa:   Espanja
Pääkonttori:  San Sebastián de los Reyes
Kotisivu:  lasexta.com
Infobox OKNimi-testi OK: 
laSexta on espanjalainen televisiokanava, joka aloitti lähetyksensä keväällä 2006. Se on Espanjan kuudes valtakunnallinen televisiokanava, josta tulee myös sen nimi.
laSextan ohjelmisto muodostuu sarjoista ja urheilusta. Ulkomaalaistuotannoista kanava esittää muun muassa sarjoja Bones, Kova laki, Kovan onnen kundi, Pako, Shark ja Sopranos. laSextalla on Espanjan jalkapalloliigan esitysoikeudet ja vuosien 2009 - 2013 välillä yksinoikeus autourheilun Formula 1 -kilpailuiden esittämiseen Espanjassa. F1-lähetysten ja jalkapallon lähetysoikeudet ovat myös autonomisten televisioiden liitolla Fortalla. Kanava esitti myös jalkapallon MM-kilpailut 2006 sekä koripallon MM-kilpailut 2006 ja EM-kilpailut 2007.
laSextan omistaa Gestora de Inversiones Audiovisuales La Sexta -osakeyhtiö, jonka hallituksen puheenjohtajana toimii näyttelijänäkin tunnettu Emilio Aragón.
Espanjaa vuoden 2008 euroviisuihin edustamaan lähtenyt hahmo Rodolfo Chikilicuatre sai alkunsa kanavan myöhäisillan Buenafuente-ohjelmassa.
Aiheesta muualla

laSextan sivusto (espanjaksi)
Kulomäen täyttömäki

Kulomäen täyttömäki eli Kulokukkula Vantaan Korsossa.
Kulomäen täyttömäki eli Kulokukkula on ylijäämämaasta kasattu laaja ja korkea täyttömäki Vantaan Korson suuralueen Korson kaupunginosan Kulomäessä, Tuusulan kunnanrajan lähellä. Sieltä näkee esimerkiksi Helsingin Vuosaareen. Kulokukkulan huippu kohoaa yli 93 metrin korkeudelle merenpinnasta. Alkuvuonna 2015 uutisoitiin kaupungin aikomuksesta jatkaa täyttömaiden kasaamista mäelle, joilla toimilla täyttömäen korkeimpia huippuja nostettaisiin noin 95- ja 105-metrisiksi.
Täyttömäkeä alettiin rakentaa jo 1980-luvun lopulla ja se ottaa vastaan Tuusulan ja Vantaan seutujen ylijäämämaita. Laskettelurinne on tarkoitus toteuttaa ylijäämämaiden nykyiselle vastaanottopuolelle. Täyttömäeltä on näköalat Vantaalle, Tuusulaan sekä Keravalle. Horisontissa näkyvät myös Helsinki ja Sipoo.
Kulonkukkulan pinta-ala oli jossain vaiheessa 14 hehtaaria ja siinä oli maata viisi miljoonaa kuutiometriä.[lähde? ]
Aiheesta muualla

Seppo Pere: Arkistoitu kopio Vantaan Sanomat, vantaansanomat.fi.  26.5.2013. Arkistoitu 26.3.2017. Viitattu 26.4.2017.
LaMian lento 2933

| LaMian lennon 2933 onnettomuus |
| --- | --- |
 Onnettomuuskone lokakuussa 2013
Yhteenveto
Päivämäärä:  28. marraskuuta 2016
Tapahtumapaikka:  Medellín, Kolumbia
Lähtöpaikka:  São Paulo-Guarulhosin kansainvälinen lentoasema, São Paulo, Brasilia
Välilaskupaikka:  Viru Virun kansainvälinen lentoasema, Santa Cruz, Bolivia
Määränpää:  Medellín, Kolumbia
Kuolleita:  71
Loukkaantuneita:  6
Eloonjääneitä:  6
Lentokone
Konetyyppi:  Avro RJ85
Lentoyhtiö:  LaMia
Rekisteritunnus:  CP-2933
Matkustajia:  68
Miehistöä:  9
LaMian lento 2933 oli tilauslento São Paulosta Brasiliasta Santa Cruzin kautta Medellíniin Kolumbiaan. 28. marraskuuta 2016 kone putosi lähellä Medellínia. Kone kuljetti Associação Chapecoense de Futebol -jalkapallojoukkuetta, joka oli matkalla Copa Sudamericanan finaaliin.
Lento-onnettomuus vaati 71 ihmisen hengen. Koneessa oli 77 henkilöä, joista 68 oli matkustajia ja yhdeksän miehistön jäsentä. Seitsemän selvisi aluksi hengissä, mutta yksi kuoli saamiinsa vammoihin sairaalassa. Turmakone (tyypiltään Avro RJ85) oli matkalla São Paulon kansainväliseltä lentokentältä Medellínin kansainväliselle lentokentälle, kunnes kone syöksyi maahan Medellínin kaupungin lähellä sijaitsevalle vuoristoiselle alueelle.
Kolumbian ilmailuviranomaisten mukaan onnettomuuden syy oli polttoaineen loppuminen. Lentäjä ei ollut tehnyt välilaskua tankkausta varten eikä ilmoittanut ongelmista ennen kuin oli liian myöhäistä. Lentoyhtiö LaMia ja Bolivian ilmailuviranomaiset olivat virheellisesti hyväksyneet lentosuunnitelman. Lisäksi kone oli lentänyt korkeammalla kuin se olisi saanut, ja koneella oli ollut noin 400 kiloa ylipainoa.
Aiheesta muualla

Kuvia tai muita tiedostoja aiheesta LaMian lento 2933 Wikimedia Commonsissa
← 2015  Vuoden 2016 lento-onnettomuudet ja vaaratilanteet  2017 →
| 0 | 1 | 2 | 3 |
| --- | --- | --- | --- |
|  West Air Swedenin lento 294 (8.1.)  USMC:n helikopterionnettomuus (14.1.)  Daallo Airlinesin lento 159 (2.2.)  Tara Airin lento 193 (24.2.)  True Aviationin An-26-onnettomuus (9.3.)  Ecuadorin armeijan Arava-onnettomuus (15.3.)  Flydubain lento 981 (19.3.)  EgyptAirin lento 181 (29.3.)  Îles de la Madeleinen MU-2-onnettomuus (29.3.)  |  Batik Airin lento 7703 (4.4.)  Sunbird Aviationin onnettomuus (13.4.)  CHC Helikopter Servicen lento 241 (29.4.)  Silk Way Airlinesin An-12-onnettomuus (18.5.)  EgyptAirin lento 804 (19.5.)  Korean Airin lento 2708 (27.5.)  Kolumbian armeijan helikopterionnettomuus (26.6.)  Singapore Airlinesin lento 368 (27.6.)  |  Venäjän hätätilaministeriön Il-76-onnettomuus (1.7.)  Intian ilmavoimien An-32 (22.7.)  Lockhartin kuumailmapallo-onnettomuus (30.7.)  Emirates Flight 521 (3.8.)  ASL Airlines Hungaryn lento 7332 (5.8.)  Skol Airlinesin Mi-8-onnettomuus (21.10.)  Maltan Fairchild Merlin -onnettomuus (24.10.)  American Airlinesin lento 383 (28.10.)  |  FedEx Expressin lento 910 (28.10.)  Alfa Indonesian DHC-4-onnettomuus (31.10.)  LaMian lento 2933 (29.11.)  Pakistan International Airlinesin lento 661 (7.12.)  Indonesian ilmavoimien C-130-onnettomuus (18.12.)  Aerosucren lento 157 (20.12.)  Afriqiyah Airwaysin lento 209 (23.12.)  Venäjän puolustusministeriön Tu-154-onnettomuus (25.12.)  |
Kristjan Kangur

| Kristjan Kangur |
| --- | --- |
 Kangur vuonna 2006.
Henkilötiedot
Koko nimi:  Kristjan Kangur
Syntynyt: 23. lokakuuta 1982 (ikä 41) Pärnu, Viron SNT
Kansalaisuus:   Viro
Koripalloilija
Pelipaikka:  Pieni laitahyökkääjä / Iso laitahyökkääjä
Pituus:  203 cm
Paino:  108 kg
Pelaajaura
Seurajoukkueet
2000–2004 2004–2006 2006–2009 2009–2010 2010 2010–2012 2012–2013 2013–2014 2014–:  BC Kalev/Cramo Bayer Giants Leverkusen BC Kalev/Cramo ASVEL Lyon-Villeurbanne Virtus Bologna Pallacanestro Varese Montepaschi Siena Olimpia Milano Pallacanestro Varese
Maajoukkueet
:   Viro
Aiheesta muualla
FIBA
Kristjan Kangur (s. 23. lokakuuta 1982 Pärnu) on virolainen koripalloilija.
Pienenä tai isona laitahyökkääjänä pelaava Kangur on pelannut kotimaansa lisäksi Saksassa, Ranskassa ja Italiassa. Hän on voittanut muun muassa Italian ja Viron mestaruudet ja cup-mestaruudet. Hänet on valittu useasti Viron vuoden koripalloilijaksi.
Viron maajoukkueessa Kangur pelasi 7,4 pisteen ottelukohtaisella keskiarvolla vuoden 2015 EM-kilpailuissa, missä maa karsiutui pudotuspelivaiheesta.
LaMichael James

| LaMichael James |
| --- | --- |

Henkilötiedot
Syntynyt: 22. lokakuuta 1989 New Boston, Texas
Kansalaisuus:   Yhdysvallat
Amerikkalaisen jalkapallon pelaaja
Pituus:  175 cm
Paino:  88 kg
Pelipaikka:  keskushyökkääjä
Pelinumero:  23
Sarja:  NFL
Pelaajaura
Aik. seurat:  San Francisco 49ers, Miami Dolphins
NFL-varaus:  61. varaus, 2012 San Francisco 49ers
Pääsarjaura:  2012–2015
LaMichael Keondrae James (s. 22. lokakuuta 1989 New Boston, Texas) on yhdysvaltalainen amerikkalaisen jalkapallon pelaaja, pelipaikaltaan keskushyökkääjä. James oli yliopistourallaan Oregonin yliopiston tähtipelaaja, mutta häneen kohdistuneet odotukset eivät toteuneet ammattilaiskentillä. James pelasi NFL-liigassa vain neljä kautta.
Pelaajaura

San Francisco 49ers varasi Oregonin yliopiston joukkueessa pelanneen Jamesin vuoden 2012 NFL:n varaustilaisuudessa toisella kierroksella, tilaisuuden 61. pelaajana. Jamesin tippuminen toisen kierroksen loppupäähän johtui pääasiassa Jamesin pienestä koosta, jonka monet uskoivat haittaavan hänen menestystään ammattilaiskentillä.
James oli ollut yliopistosarjassa tähtipelaaja, mutta joutui tyytymään 49ersissa varamiehen rooliin. Hän loukkaantui harjoitusleirillä, eikä parannuttuaan saanut paljoa peliaikaa Frank Goren ollessa joukkueen kiistaton ykköskeskushyökkääjä. Jamesin saavutukset 49ersissa eivät ollet mairittelevia, vaikka hänen harvojen pallonkantojensa keskiarvo olikin 4,5 jaardia. Kaudella 2014 James pyysi 49ersilta vapautusta sopimuksestaan, mihin joukkue myös myötyi.
James teki sopimuksen Miami Dolphinsin kanssa, mutta hänen aikansa Dolphinsissa jäi lyhyeksi. Lähinnä potkunpalauttajana pelannut James jäi joukkueen muiden keskushyökkääjien varjoon ja hänen sopimuksensa purettiin kauden 2015 alkupuolella. Tämän jälkeen James ei ole pelannut ammattilaisena.
Loikkokasvit

| Loikkokasvit |
| --- | --- |
 Kalkkiloikko (Cystopteris alpina)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Sanikkaiset Pteridophyta
Alakaari::  Saniaiset Pteridophytina
Luokka::  Polypodiopsida
Lahko::  Polypodiales
Heimo::  Loikkokasvit Cystopteridaceae  Shmakov
Katso myös
   Loikkokasvit Wikispeciesissä   Loikkokasvit Commonsissa 
Infobox OKNimi-testi OK: 
Loikkokasvit (Cystopteridaceae) on Polypodiales-lahkoon kuuluva pieni saniaisheimo. Heimoon kuuluu neljä sukua, joista loikot (Cystopteris) on lajimäärältään selvästi suurin.
Sukuja

Acystopteris (3 lajia)
Cystoathyrium (1 laji)
Cystopteris – loikot (noin 25–80 lajia)
Gymnocarpium – pikkuimarteet eli metsäimarteet (noin 10–20 lajia)
Aiheesta muualla

Suomen Lajitietokeskus: Loikkokasvit (Cystopteridaceae)
Flora of China: Cystopteridaceae (englanniksi)
Luna (laulaja)

| Park Sun-young> 박선영 |
| --- | --- |
 Luna tammikuussa 2019
Henkilötiedot
Syntynyt: 12. elokuuta 1993 (ikä 31) Soul, Etelä-Korea
Ammatti:  laulaja, tanssija ja malli
Muusikko
Taiteilijanimi:  Luna (kor. 루나)
Aktiivisena:  2006
Tyylilajit:  K-pop, electropop, synthpop, balladi
Yhtyeet:  F(x)
Levy-yhtiöt:  SM Entertainment 
  [ Muokkaa Wikidatassa ] [ ohje ]  
Luna M Super konsertissa 28.7.2012
Luna (kor. 루나, oikealta nimeltään Park Sun-young, kor. 박선영; s. 12. elokuuta 1993 Soul, Etelä-Korea) on eteläkorealainen laulaja, tanssija ja malli sekä F(x) -yhtyeen jäsen. Hänellä on identtinen kaksoissisko sekä veli.
Ura

Hän esiintyy usein eteläkorealaisessa ohjelmassa Star King. Vuonna 2016 Luna julkaisi myös EP:n nimeltä Free Somebody.
Aiheesta muualla

Kuvia tai muita tiedostoja aiheesta Luna Wikimedia Commonsissa
Luna (laulaja) Melon-palvelussa (koreaksi)
Kuorrute

Kuorrute eli kuorrutus on levityksen jälkeen hyytyvä seos, jolla päällystetään leivonnaisia, liharuokia, makeisia, vihanneksia ja muita vastaavia tuotteita.
Sokeria sisältäviä makeita kuorrutteita ovat sokerivesikuorrute, glasyyri ja pursotettava makea kuorrute, joka on tehty vaahdottamalla kananmunan valkuaisia ja tomusokeria. Makeat kuorrutteet soveltuvat kakkujen ja muiden leivonnaisten pinnoittamiseen. Paistetut donitsit voidaan päällystää mehukuorrutteella, joka on sekoitettu mehutiivisteestä ja tomusokerista. Donitsi joko kastetaan kuorrutteeseen tai kuorrute pursotetaan sen päälle.
Suklaakuorrute on makea seos, jonka ainesosina on sulatettu suklaa ja sokeriliemi. Kotikeittiössä suklaan voi sulattaa mikroaaltouunissa tai vesihauteessa. Tällaisella kuorrutteella päällystetään kakkuja, leivoksia ja makeisia sekä jäätelöpuikkoja ja -tuutteja. Suklaakuorrutteen voi tehdä myös sulatetun suklaan ja kuohukerman seoksesta. Aineiden suhde riippuu siitä, käytetäänkö tummaa suklaata, maitosuklaata vai valkosuklaata.
Marenki on sokerista ja kovaksi vatkatusta kananmunan valkuaisesta koostuva kuorrute, joka sopii jälkiruokiin, kakkuihin, piirakoihin ja torttuihin. Marenkia voi pursottaa ja se kovetetaan miedossa lämmössä uunissa tai siihen voi lisätä vatkatessa viinihappoa, jolloin uunikuivausta ei tarvita.
Makeaa kinuskia käytetään leivonnaisten ja makeisten kuorruttamiseen. Voikuorrutetta käytetään kakkujen päällysteenä. Sen valmistamiseen käytetään suolatonta voita, sokerilientä ja kananmunaa. Voikuorrute syntyy toisaalta voista, tomusokerista ja tilkasta vettä. Myös hedelmien paloja, marjoja, pähkinöitä ym. päällystetään (kandeerataan) upottamalla ne kuumaan sokeriliemeen.
Suolaisia kuorrutteita käytetään kalaruokien, kasvisruokien ja liharuokien päällystämiseen. Gratiini on uunissa tai grillissä gratinoitu eli kuorrutettu kala-, kasvis- tai liharuoka, jonka pinnan peitteenä on juustoraastetta, korppujauhoa, kastiketta ja mausteita. Kuorrutteena voi olla myös kastike, jonka hyytymisen aiheuttaa juusto tai kananmunan keltuainen.
Lakeuden miehet

| Lakeuden miehet |
| --- | --- |

Kirjailija:  Jorma Kurvinen
Kansitaiteilija:  Tomi Siukola
Genre:  sotaromaani
Kustantaja:  Otava
Julkaistu:  1991
Ulkoasu:  sidottu
Sivumäärä:  350
ISBN:  951-1-1105-2
Löydä lisää kirjojaKirjallisuuden teemasivulta
Lakeuden miehet on Jorma Kurvisen kirjoittama sotaromaani.
Romaani pohjautuu tositapahtumiin, jotka alkavat jatkosodan odotuksen tunnelmissa ja päättyvät sodan jälkeiseen vaikeaan sopeutumiseen takaisin siviilielämään. Kirjan pääosassa on pohjalainen suojeluskuntakomppania.
Lennart Segerstråle

Lennart Segerstråle 1910-luvulla.
Lennart Rafael Segerstråle (17. kesäkuuta 1892 Helsingin maalaiskunta – 11. huhtikuuta 1975 Kauniainen) oli suomalainen kuvataiteilija ja graafikko.